**INDOKOLÁS**

Általános indokolás

A Kormány 2020. március 11-én, 40/2020. (III. 11.) Korm. rendeletével döntött veszélyhelyzet kihirdetéséről. Az azóta eltelt időben sorra születnek a családok, a munkahelyek és a gazdaság védelme érdekében meghozott intézkedések.

A járvány hatásai Mátraszelét is érintik, és mint a választópolgárok akaratából megválasztott önkormányzati képviselők, a testület kötelességének érzi, hogy erejéhez képest segítsen, támogassa Mátraszele község lakóit.

Részletes indokolás

1.§-hoz:

A rendelet alkalmazása során felmerülő fogalmak tisztázása.

2.§-hoz:

Meghatározza, ki jogosult a koronavírussal összefüggésben igényelhető önkormányzati támogatásra

3.§-hoz:

Rögzíti a kérelemhez csatolandó bizonyítékokat.

4.§-hoz:

Meghatározza a támogatás összegét.

5.§-hoz:

Hatályba lépés dátuma.

**Előzetes hatásvizsgálat**

**az egyes szociális ellátások rendjéről szóló önkormányzati rendelethez**

1. társadalmi, gazdasági, költségvetési hatások

A rendelet elfogadásával az önkormányzat segítséget nyújt azon embereknek, akik a koronavírus terjedése miatt elveszítették munkahelyüket, fizetés nélküli szabadságra kényszerültek, vagy egyéni vállalkozói tevékenységüket szüneteltetniük kell. Kieső jövedelmük kiegészítéséhez támogatásban részesülnek; a rendeletből megismerik a jogosultsági feltételeket, a támogatás összegét. A támogatások nyújtásához szükséges költségvetési források rendelkezésre állnak.

1. környezeti és egészségi következmények

Nem releváns.

1. adminisztratív terheket befolyásoló hatások

A rendelet elfogadásával az adminisztratív terhek nem fognak jelentősen emelkedni, a feladatok elvégzéséhez a humán erőforrás rendelkezésre áll.

1. a rendelet megalkotásának szükségessége, a jogalkotás elmaradásának várható következményei

A rendelet elfogadásával a képviselő-testület él a törvényben kapott jogalkotási lehetőséggel.

1. a rendelet alkalmazásához szükséges személyi, szervezeti, tárgyi és pénzügyi feltételek

A rendelet alkalmazásához a személyi, szervezeti, tárgyi feltételek rendelkezésre állnak.